MEGÁLLAPODÁS pince tulajdonjogi és ingatlan-nyilvántartási rendezéséről 

amely létrejött egyrészről
Nyúl Község Önkormányzata (Székhely: …………………………………, KSH szám: ………………………………., Nyilvántartó szerv: Magyar Államkincstár, törzskönyvi azonosító: …………………………………, Államháztartási egyedi azonosító: ……………………………….., adószám: …………………………………, képviseli: ………………………………… polgármester), mint önkormányzat,
másrészről
…………………………………… (születési név: …………………………………, születési hely, idő: …………………………………, anyja neve: …………………………………, lakcím: …………………………………, személyi azonosító: …………………………………, adóazonosító jel: …………………………………, magyar állampolgár), mint Nyúl, …………….. 1440/1 hrsz-ú érintett földrészlet tulajdonosa 
harmadrészről
Volf Ildikó (születési név: …………………………………, születési hely, idő: …………………………………, anyja neve: …………………………………, lakcím: …………………………………, személyi azonosító: …………………………………, adóazonosító jel: …………………………………) és
Volf Edit (születési név: …………………………………, születési hely, idő: …………………………………, anyja neve: …………………………………, lakcím: …………………………………, személyi azonosító: …………………………………, adóazonosító jel: ………………………………… magyar állampolgár), mint pince tulajdonosok 
mint pincetulajdonosok között, az alulírott helyen és napon, az alábbi feltételekkel.
1./ Felek rögzítik, hogy a Nyúl, zártkert 2425 helyrajzi számú, kivett közút / közterület megnevezésű, …………… m² alapterületű ingatlan Nyúl Község Önkormányzatának …………… arányú tulajdonában áll.
2./ Felek rögzítik, hogy az 1./ pontban körülírt ingatlanon ráépítés eredményeként felépítésre került egy közterületről nyíló pince, amely a 682530/2025 záradékszámú változási vázrajzon Nyúl, zártkert 2425/AC helyrajzi számon került feltüntetésre. A pince felépítését, fennállását a Győr-Moson-Sopron Vármegyei Kormányhivatal Építésügyi és Örökségvédelmi Főosztálya GY/ETDR-1/3226-3/2026. iktatószámú hatósági bizonyítványával igazolta.
Felek rögzítik, hogy a Nyúl, zártkert 2425/AC helyrajzi számú pince régi, történetileg kialakult állapot szerint fennálló építmény, amely a rendelkezésre álló adatok szerint hozzávetőlegesen száz éve fennáll. Volf Ildikó és Volf Edit kijelentik, hogy a pincét korábbi jogelődjük építette, majd közbenső jogszerzéseket követően jelenleg azt sajátjukként, kizárólagosan használják és birtokolják, továbbá azzal tulajdonosként rendelkeznek.
3./ Felek rögzítik, hogy a pince feletti ingatlan, a Nyúl, zártkert …………… helyrajzi számú ingatlan …………………………………… …………… arányú tulajdonában áll.
4./ Felek a ráépítés jogkövetkezményeit jelen megállapodással akként rendezik, hogy megállapodnak abban, hogy a Nyúl, zártkert 2425/AC helyrajzi számú, közterületről nyíló pince az ingatlan-nyilvántartásban önálló tulajdonú épületként feltüntetésre kerül és Felek egyezően elismerik, hogy a Nyúl, zártkert 2425/AC helyrajzi számú, közterületről nyíló pince tulajdonjoga a ráépítő jogutódjaként Volf Ildikót és Volf Editet illeti meg egymás között ………/……… tulajdoni hányadban. Felek kijelentik, hogy a pince tulajdonjogára sem Nyúl Község Önkormányzata, sem a pince feletti ingatlan tulajdonosa igényt nem támaszt, és azzal kapcsolatban egyéb követelést sem érvényesít.
5./ Felek rögzítik, hogy jelen megállapodás nem tulajdonjog-átruházásra, hanem a ráépítéssel létrejött pince tulajdonjogi helyzetének elismerésére és ingatlan-nyilvántartási rendezésére irányul.
6./ Felek a jelen megállapodás aláírásával feltétlenül és visszavonhatatlanul hozzájárulnak ahhoz, hogy a 682530/2025 záradékszámú változási vázrajz alapján a Nyúl, zártkert 2425/AC helyrajzi számú, közterületről nyíló pince megnevezésű egyéb önálló ingatlan az ingatlan-nyilvántartásban ráépítés címén önálló helyrajzi számon feltüntetésre kerüljön, és arra
Volf Ildikó tulajdonjoga ………/……… tulajdoni hányadban,
Volf Edit tulajdonjoga ………/……… tulajdoni hányadban
az ingatlan-nyilvántartásba tulajdonjog elismerése jogcímén bejegyzésre kerüljön.
7./ Nyúl Község Önkormányzata kijelenti, hogy Nyúl Község Önkormányzatának Képviselő-testülete a ……/2026. (…… ……) számú határozatával jelen megállapodás megkötését jóváhagyta, és felhatalmazta a polgármestert arra, hogy az Önkormányzat képviseletében jelen megállapodást, a tulajdonjog-elismerő nyilatkozatot és az ingatlan-nyilvántartási bejegyzési engedélyt aláírja, valamint az ingatlan-nyilvántartási rendezéshez szükséges további jognyilatkozatokat megtegye.
8./ Szerződő Felek kijelentik, hogy Nyúl Község Önkormányzata Magyarországon működő helyi önkormányzat, az érintett ingatlan tulajdonosa, valamint Volf Ildikó és Volf Edit cselekvőképes magyar állampolgárok, szerződéskötési és jognyilatkozattételi képességük nem korlátozott. Szerződő Felek kijelentik, hogy Volf Ildikó és Volf Edit tulajdonszerzésének jogi akadálya nincs, az külön hatósági engedélyhez nem kötött.
9./ Szerződő Felek rögzítik, hogy amennyiben a jelen megállapodás alapján történő ingatlan-nyilvántartási bejegyzés illetékfizetési kötelezettséggel jár, úgy az esetlegesen felmerülő vagyonszerzési illetéket Volf Ildikó és Volf Edit, mint jogszerzők kötelesek tulajdoni hányadaik arányában megfizetni. Szerződő Felek megállapodnak abban, hogy az ingatlan-nyilvántartási eljárás igazgatási szolgáltatási díját, továbbá a jelen megállapodással, annak ellenjegyzésével, benyújtásával és az ingatlan-nyilvántartási eljárással kapcsolatban felmerülő egyéb költségeket Volf Ildikó és Volf Edit viselik tulajdoni hányadaik arányában.
10./ Jelen megállapodásban nem szabályozott kérdésekben a Polgári Törvénykönyv, az ingatlan-nyilvántartásra vonatkozó jogszabályok, valamint az egyéb irányadó jogszabályok rendelkezései az irányadók.
11./ Szerződő Felek hozzájárulnak ahhoz, hogy a jelen okiratot készítő és ellenjegyző ügyvéd az általuk bemutatott személyazonosító okmányokról, így különösen a személyazonosító igazolványról, a lakcímet igazoló hatósági igazolványról és az adóigazolványról, az adatok nyilvántartása, valamint a pénzmosás és terrorizmus finanszírozása megelőzéséről és megakadályozásáról szóló 2017. évi LIII. törvény rendelkezéseinek megfelelően másolatot készítsen, és az ügyfél-átvilágítási kötelezettségét velük szemben elvégezze. Eljáró ügyvéd felhívja Szerződő Felek figyelmét, hogy a fenti jogszabály alapján kötelesek 5 munkanapon belül eljáró ügyvédet értesíteni az ügyfél-átvilágítás során megadott adataikban, illetve képviseleti vagy meghatalmazotti eljárás esetén a tényleges tulajdonos személyét érintő adatokban bekövetkező változásokról.
12./ Szerződő Felek jelen megállapodás elkészítésével, ellenjegyzésével és az ingatlanügyi hatóság előtti képviseletükkel, továbbá a Nyúl, zártkert 2425/AC helyrajzi számú, közterületről nyíló pince egyéb önálló ingatlanként történő feltüntetésével, valamint Volf Ildikó és Volf Edit tulajdonjogának bejegyzésével kapcsolatban megbízzák és meghatalmazzák a Szilvágyi Ügyvédi Iroda Dr. Szilvágyi Attila ügyvédet, székhely: 9022 Győr, Kiss János u. 23/A. fszt. 4.; KASZ: 36069641. A megbízást és meghatalmazást eljáró ügyvéd jelen okirat ellenjegyzésével elfogadja. Szerződő Felek kérik az ingatlanügyi hatóságot, hogy az eljárás során hozandó határozatokat a Feleknek is közvetlenül küldje meg. Amennyiben jelen megállapodásban vagy az ingatlan-nyilvántartási kérelemben név-, szám-, helyrajziszám-, személyes adatbeli elírás, nyilvánvaló elírás vagy számítási hiba található, úgy Szerződő Felek feltétlenül és visszavonhatatlanul meghatalmazzák eljáró ügyvédet, hogy az ilyen nyilvánvaló elírást vagy számítási hibát Szerződő Felek további külön hozzájárulása nélkül kijavítsa. Szerződő Felek rögzítik, hogy az ilyen kijavítás nem minősül a megállapodás módosításának. Szerződő Felek meghatalmazzák eljáró ügyvédet arra is, hogy a kijavítás és az ingatlan-nyilvántartási eljárás lefolytatása érdekében az illetékes ingatlanügyi hatóság előtt képviseletükben teljes jogkörrel eljárjon. Szerződő Felek jelen megállapodást ügyvédi meghatalmazásként és tényvázlatként is aláírják. Eljáró ügyvéd a megbízást és meghatalmazást jelen okirat ellenjegyzésével elfogadja.
Alulírott Szerződő Felek kijelentjük, hogy jelen megállapodást ügyvédi felolvasással egyidejűleg átolvastuk, értelmeztük, eljáró ügyvéd valamennyi általunk lényegesnek tartott körülményt az okiratban rögzített, jogi tájékoztatásra irányuló kérdéseinket megválaszolta, majd ezt követően jelen megállapodást mint akaratunkkal mindenben egyezőt jóváhagyólag aláírtuk.
Kelt: …………………………………, 2026. …………………… hó ……… napján

Nyúl Község Önkormányzata
képviseli: ………………………………… polgármester

Érintett földrészlet tulajdonosa
Név: …………………………………

Volf Ildikó
pincetulajdonos
Volf Edit
pincetulajdonos
Készítettem és ellenjegyzem: ………………..2026. …………………… hó ……… napján

